Zarasų tiltas

Zarasų tiltas – pagrindinis Zarasų miesto kelių tiltas.Zarasų miesto tilto defektai zarasuose.lt 2023-12-29 Stovi miesto prieigose iš pietų, kelyje , Kauno gatvės tęsinyje, 480 m į pietus nuo Zaraso ežero apžvalgos rato. Nutiestas siauroje sąsmaukoje per Nikajaus upelį, jungiantį Zaraso ir Zarasaičio ežerus. Šalia tilto iš Kauno pusės įrengta dviejų lygių sankryža su Turmanto gatve (keliu ), dunkso miesto katalikų kapinių kalnelis, nuo kurio atsiveria Zarasų panorama.
miniatiūra|220px|left|Senoji Zarasų panorama su tiltu priekiniame plane

Gelžbetoninis tiltas apie 54 m ilgio,Zarasų tiltas maps.lt trijų tarpatramių, sijinis. Perdangą laiko užpiltiniai ramtai ir tarpinės atramos, kurių kiekvieną sudaro keturios liaunos kolonos, viršuje apjungtos rygeliais. Ant tilto veda dvi eismo juostos, įrengti abu šalitilčiai pėstiesiems.Zarasų tiltas Google Street View

 Istorija 

Istorinio kelio Sankt Peterburgas–Varšuva Zarasų atkarpa iki Latvijos pasienio priklausė Ukmergės kelių rajonui, buvo pagrindinis šio rajono prižiūrimas plentas ir jo statiniai.Ukmergės kelių rajonas 1919-1944 m. ukmergeskulturospuslapiai.lt 

Pirmojo pasaulinio karo metais vokiečiai per Nikajų buvo nutiesę siaurojo geležinkelio ruožą iš Pasmalvių (dabar Visaginas) iki Eglainės Latvijoje. Atšaka į Zarasus ėjo per senąjį geležinkelio tiltą, buvusį rytinėje pusėje nuo plento tilto. Naudotas karo reikmėms, pervežti amunicijai, maistui, medienai. Po karo siaurukas neteko ekonominės reikšmės, 1924 m. bėgiai nuardyti.Zarasų miesto planas 1907 m. 1924 m. išardyto siauruko vieta zarasumuziejus.lt Viena iš priežasčių, kodėl jo atsisakyta buvo dūmai ir žiežirbos, kėlę pavojų mediniams pastatams.Ar žinai šį objektą Zarasų krašte? Pirmojo pasaulinio karo siaurasis geležinkelis (Zarasų raj.) visitzarasai.lt

Naujas kelių tiltas per Nikajų pastatytas 1935 m.„Lietuvos žinios“. Zarasai. Tiltas jau pastatytas tarpukaris.autc.lt 1935-05-04, p. 7 Tarpukario spaudoje 1938 m. buvo minima, kad populiarėjant Zarasų kurortui, mieste daugėjo laivų ir laivelių, motorlaivių. Plente stovėjęs nedidelis gelžbetonio tiltelis netiko praleisti didesnius laivus, ypač pakilus vandens lygiui. Buvo siūloma ištiesinti vandens kelią per ežerų sąsmauką, pastatyti aukštą tiltą.„Lietuvos Aidas“. Zarasai. Reikia tvarkyti plento tiltą tarpukaris.autc.lt 1938-06-15, p. 8

2020 m. tiltas buvo remontuojamas.Zarasuose tvarkomos tilto ir viaduko apsauginės tvorelės zarasuose.lt 2020-07-27

 Šaltiniai 

 Nuorodos 

 Zarasų (Ežerėnai) miesto panorama iš pietų pusės ~1925 m. europeana.eu. 

Kategorija:Zarasų rajono tiltai
Kategorija:Zarasai
Kategorija:Lietuvos sijiniai tiltai